
unquam  ita  aquitati  hominum  diffifus  fum% 
Albine  Illufiriffime ,  ut  liberam  veritatis 
profeffionem  ,  in  qucefiione  preefertim  phu 
lofbphicd ,  invidia  &  ojfenfionum  metu  refugiendam  ejfe 
arbitrarer.  Etenim  fi  tanta  quorundam  ferverfitas  atque 
imprudentia  eft  ,  ut  recepta  jamdudum  dogmata  nullo 
modo  impugnari  ferant ,  faltem  morbi  iftius  labes  Viros 

doctrina  &  ingenio  excellentes  ,  qui  ex  fe  potius  quam 

ex  praeceptorum  dictatis  fapiunt  ,  Tui  denique  fimi - 
les  ,  non  tangit .  Qjiod  &  olim  judicavi  ,  6? 

*  '.V 

,  cum  Te  de  hac  med  difputatione  confulerem  5 
expertus  fum .  Negabas  enim  hanc  fu  di  orum  Aca¬ 
demicorum  legem  ejfe  ,  z//  certam  aliquam  nor¬ 
mam  omnium  feritent  i  ee  componerentur  ;  nihil  pro¬ 
hibere  aiebas  ,  quo  miniis  in  medium  proferrentur 
quantumvis  paradoxa  ?  cujuslibet  fcientiee 

illuf  rationem  pertinerent  ;  po fremo  infitutum  meum 
adeo  non  improbabas  ,  etiam ,  Tua  ef  humani¬ 
tas  ,  laudares .  Qu#  omnia  eo  difertius  commemo¬ 

ro  ,  quo  magis  necejfarium  videtur  9  adverfus  contu¬ 
melias  &  diEteria  ,  qiice  in  novatores  conjici  [olent  , 
///^  auctoritate  munire .  Ow  vel  arsu - 

menti  novitatem  reprehendat  .  quam  Tu  utilitate  com- 

penfari  putes  ,  vel  fcriptoris  faftidiat  obfcuritatem  , 
quam  Tu  ,  tantus  Vir  ,  non  afiper natus  fis  ?  Atque 
hic  multa  reticeo  ex  quibus  facile  effet  Tuam  de  tota 
hac  qiueflione  fententiam  per  [picer  e  ;  qux  fi  afferrem, 
magnum  haud  dubii  praejudicium  apud  eruditiffimum 
quemque  &  fapientijjimum  facerent .  Nihilominus  re - 
primo  me ,  cum  quod  inverecundum  foret  ante  tem¬ 
pus  divulgare  ,  quce  aptiiis  ex  Te  cognofcerentur ; 
tum  quod  veritatis  caufa  non  fautorum  claritate  , 
fed  rationum  momentis  tuenda  eft .  Interea  ,  de  Be¬ 
nevolentia  Tud  ,  totque  propenfiffimce  in  me  volunta¬ 
tis  indiciis,  quid  dicam  ,  aut  quomodo  gratias  agam , 
nefcio  ;  ne  aut  temeritatis  arguar  ,  fi  hcec  tanquam 
ajfenfionis  Ture  pignus  interpreter  ,  aut  arrogantiae , 
fi  mihi  potius  ,  quam  caufie  a  me  defenfe  accepta  re- 

*  3-  fer- 

feram.  Utcunque  Jit ,  grato  certe  memorique  animo 
non  excident.  Vale ,  Vir  Egregie ,  meque  inter  cul¬ 
tores  Tuos  dcviti&iffmos  &  devotijjhms  numera.  Da¬ 
bam  Leitte  Calendis  Junii.  Anno  MDCCLXIII. 

upervacua  mihi  femper  atque  inanis 
vifa  eft  controverfia ,  inter  Medicos 
jam  olim  agitata  ,  utra  potior  Me¬ 
dicinae  faciendae  ratio  fit1 ,  Theoreti- 
ca  an  Empirica.  Nam  II  Theoretici 
abditas  morborum  caufas ,  quod  fane 
profitentur ,  revera  perfpedas  habent ,  neque  fpecie  ve¬ 
ritatis  decipiuntur ,  non  efl  dubitandum  ?  quin  tam  ac¬ 
curata  corporis  humani  cognitio  magnam  fubinde  lu- 

A  cem 

•ce m  medentibus  praebitura  fit.  Contra  ,  fi  Doftrina 
eorum  fufpicioni  obnoxia  fit  5  neque  phaenomenis  , 
quantum  fatis  effc  ,  conveniat  ,  ecquis  utile  medicinas 
putet,  nedum  vero  neceflarium  ,  quod  aut  manifefto 
falfurn  ,  aut  jure  fufpe&um  fit  ?  Itaque  caput  quae- 
fhionis  eft  ,  an  ulla  adhuc  prodita  fit  Theoria  ,  cu¬ 
jus  veritas  aut  certa  ,  aut  probabiliter  explicata  fit ; 
quo  rite  'dijudicato  facillimum  de  altero  judicium  eft. 
Qute  cum  mihi  perfuafa  e  flent,  animoque  inhaererent, 
nunquam  me  admodum  commovebant  ,  quae  a  Theo- 
reticse  rationis  fautoribus  jactabantur  ;  caecam  fore, 
atque  ancipitem  Medicinam ,  nifi  Theoriam  aliquam  , 
velut  Ducem,  fequatur.  Piius  enim  de  Duce  quae¬ 
rendum  putavi  ,  fatisne  oculatus  effet  &  locorum  gna¬ 
rus  ;  duplex  quippe  periculum  effe,  fi  ,  ut  nonnullis 
accidit  ,  caecum  caecus  adhibuiffem.  Neque  magno¬ 
pere  ,  credo,  hortandi  funt  aequi  eruditique  lectores, 
ut  eundem  quoque  animum  ad  hanc  qualtionem  ex¬ 
cutiendam  afferant  ,  nec  prius  de  genere  Theoretico 
pronuncient  ,  quam  de  fingulis  Theoriis  quid  ftatuen- 
dum  fit  ,  diligentius  mecum  perpenderint. 

Sed  erunt  fortafie  ,  qui  me ,  Veterum  &  Recentio- 
•rum  Theorias  refellere  aggredientem ,  pene  infiniti  la¬ 
boris  onus  fufcepiffe  exiftiment  ,  quod  tamen  multo 
levius  &  tolerabilius  eft,  quam  videtur.  Etenim,  quae 

-  ab 


"  ab  initio  artis  ad  noftrum  usque  feculum  fuffragia  ho¬ 
minum  partitae  funt  ,  pleraeque  neglectae  jacent,  nec 
ullos  jam  fellatores  inveniunt  j  quas  proinde  ,  cum 
nemo  defenderit  ,•  ftultum  foret  magno  conatu  im¬ 
pugnare.  Quamobrem  breviter  his ,  quae  exoleverunt, 
percurfis  5  ad  reliquas  vigentes  adhuc  celebratasque 
feftinabo.  Et  primum  quidem  de  Hippocratis  dodlri- 

n&  non  conflare  videtur  5  utrum  morbos  a  fanguinis , 

* 

bilis  ,  pituitae  denique  exceffu  &  acrimonia  deducat , 
an  a  fpirituum ,  id  eft ,  aeris  aftione'  eos  ,  quos  nomi¬ 
navi  ,  humores  corrumpenti  ;  adeo  nihil  in  ea  expli¬ 
catum  aut  morborum  phaenomenis  accommodatum 
eft.  Poft  Hippocratem  deinde  Erafiftratus ,  cum.fan- 
guinem  venis,  arteriis  vero  aerem  contineri  ftatuiflet, 
inflammationem  effici  putabat ,  &  ex  ea  porro  fe¬ 
brim  ,  quoties  fanguis  in  vafa ,  aeri  deftinata  ,  tranfi- 
ret ;  de  quo  minime  neceflfarium  eft  apud  eos  diflere- 
re ,  qui  arteriarum  ufum  ex  Harveii  inventis  didicere. 
Jam ,  ut  Afclepiadem  paullisper  mittamus ,  quid  Me¬ 
thodicis  abfurdius,  qui  Theoriam  neque,  ut  falfam  , re¬ 
pudiarunt  ,  neque  ftrenue  ,  ut  veram  ,  .amplexi  fune,' 
fed  utramque  rationem  mifcendo  corruperunt?  Quibus 
aetate  inferiores  Pneumatici  in  fingulis  morbis  diver- 
fum  fpirituum  genus  accufabant  ,  quod  nihil  utique 
aliud  eft  ,  nifi  rei  ignotae  nomen  fpeciofum  praeten- 

A  2  ,  de- 

dere.  Quid  Galenus ,  qui  ficcitatis  &  humiditatis  , 
caloris  &  frigoris  velut  aequilibrium  in  corpore  confti- 
tuit,  eoque  pereunte  ,  valetudinem  labefactari  exifti- 
mat  ?  Num  Theoriae  hujus  fimplicitatem  curationum 
quoque  (Implicitate  aequare  potuit  ?  Inter  recentiores 
porro  Sylvius,  qui  nullam  morborum  caufam  ,  prae¬ 
ter  aciditatem  ,  agnofcit  ,  nonne  ab  omnibus  ,  qui 
dodrinam  ejus  vel  obiter  commemorant  ,  ridetur  ? 
Quanquam  aeque  ridiculus  eft  ,  meo  judicio,  Willifius-, 
qui  medicinam  ad  certas  leges  exigens  ,  principium 
fyftematis  fecit  fpirituum  ataxiam  ,  id  eft  ,  rem  om¬ 
nium  incertiffimam  ,  nullisque  omnino  legibus  obtem¬ 
perantem.  Atque  hae  quidem  Theoriae ,  cum  per  mo¬ 
dicum  temporis  fpatium  floruiffent ,  aliarum  ortu  aut 
incremento  extindae  funt.  Quae  vero  ex  irritabili  cor¬ 
poris  natura  ante  aliquot  annos  deduci  coepta  .eft,  pro¬ 
prii,  ut  videtur,  debilitate,  etiam  in  cunis  interiit. 

Omnino ,  ex  tanto  fyftematnm  numero ,  non  plura 
duobus  funt ,  quae  recentioris  Philofophise  lucem  fufti- 
nere  potuerunt, •  quorum  alterum  ex  metaphyficae  pe* 
netralibus  depromptum  eft ,  alterum  certis  &  perfpicuis 
mechanicae  principiis  fe  tuetur.  De  his  igitur  fufius 
&  uberius  differemus,  &  primum  quidem  de  eo,  quod 
ex  animae  naturi  &  adione  Stahlius  Germanus  concin¬ 
navit.  * 

Dii* 

Duae  ergo,  fi  ^tahlium  audimus,  in  corpore  huma*  . 
no  propenfiones  funt altera ,  qua  ad  putredinem  & 
corruptionem  tendimus ,  ab  elementari  corporis  mix¬ 
tione  oriunda  ;  altera  vero ,  ab  anima ,  corporis  in¬ 
cola,  profecta ,  qud  ad  fanitatem  &  vitam  vindicamur. 
Propagatur  autem  animee  vis  a  cerebro  ad  extrema  cor¬ 
poris  per  nervos,  quorum  actio  fi  quovis  modo  im¬ 
peditur,  morbos  fubfequi  neceffe  eft.  Morborum  prre- 

•  • 

cipua  caufa  eft ,  fanguis  preeter  modum  abundans ,  fipis- 
fiorque  fenfim  faclus ,  unde  animae  vis  retardatur ,  ne 
corpori  libere  &  quantum  fatis  eft ,  profpiciat.  Ergo , 
ut  fanguinis  copiam  minuat ,  fimulque  lentorem  etiam 
frangat,  varia  moliri  folet  Anima,  velut  hsemorrhagi- 
as  ,  fudores ,  diarrhoeas ,  calorem  febrilem  &  fimilia. 
Sed  in  his  remediis  adhibendis  perturbatur  aliquando 
animre  conatus,  ut  vel  acrior  jufto  fit  vel  remiffior. 
Interdum  etiam  fymptomata  ,  quae  corpori  purgando 
&  a  morbis  liberando  plerumque  inferviunt  ,  a  morbi 
ipfius  vehementi:!  inducuntur ;  quod  -cum  fit ,  diverfam 
curationem  poftulant 

Habes ,  Lector ,  comp.endium  doctrinae  Stahlianae ; 
quae ,  ut  veram  efle  concedamus ,  Theoriae  ufum  non 
t  t .  .  pra- 

Stahl.  Pstholog.  Pars  i.  Gen.  Se£t,  f. 

prteftat,  neque  adeo  nomen  tam  honorificum  mereri 
videtur.  Quid  enim  docere  debet  Theoria ,  aut  quam 
maxime  ob  caufam  a  Medicis  adfumitur  ?  Nimirum, 
quod  ad  Medicinam  attinet,  eadem  piare  hominum 
conditio  eft ,  ut  fi  aliquem  fingamus,  qui  horologium 
exquifitiflimum  nadtus  ,  nihil  aliud  defideret,  nrfi  ut 
integrum  maneat  ,  motusque  aequabilitatem  confervet. 

Huic  igitur ,  unum  illud  fpeclanti ,  quid  motum  gene- 

•  •  • 

rct,  five  elateris  adtio ,  fivre  plumbi  gravitas  fit,  non 
admodum  fcire  profuerit ,  nifi  fciat  etiam ,  quae  impe¬ 
dimenta  turbare  foleant ,  quo  facilius  aut  tollat  pree- 
fentia  aut  venientibus  occurrat.  Quod  in  medicina 
quoque  neceffarium  effe  viderunt  omnes ,  prceter  Stahli- 
um ,  Theoretici ;  morborumque  adeo  caufas  ,  non  fa- 
nitatis  ,  explicare  properarunt.  Quemadmodum  funt 
inter  alios  ,  qui  ab  alcalino  vel  acido  liquorum  ftatu 
valetudinem  corrumpi  exiftimant;  quorum  utrumvis  , 
fi  verum  eflet,  expeditiffimam  curandi  rationem  often- 
deret.  Diverfam-ab  iftis  viam  ingreifus  eft  Stahlius. 

.  (  i 

Multis  contendit,  animam  vitee  &  fanitatis  conferva- 
tricem  eiTe;  cujusmodi  autem  fint,  quas  fanicati  offi¬ 
ciunt,  negligenter  admodum  &  jejune  explicat. 

Sed.  hxc  ne  ad  invidiam  dici  putentur,  paucis  con¬ 
firmanda  funt.  Ex  morborum  igitur  caufis  primani 
facit  conatum  quendam  ad  putredinem  ,  ipfis  corpo¬ 
ris 


j 

ris  elementis  a  naturi  adjuhdtum.  Verum  cum  huic 
ex  Hypothefi  opponatur  cequipollens  afiiraoe  adtio ,  pro 
nihilo  plane  habendus  eft5  fiquidem,  ex  Phyficorum 
axiomate,  potentiarum  aqualium  adlio  contraria  nullum 
elfedlum  generat.  Quare ,  hoc  fepofito ,  totum  fys- 
tematis  pondus  in  caulas  auxijiatrices  delabitur  5  id  eft, 
in  fanguinis  copiam  &  lentorem ,  a  quibus  vim  animos 
confervatricem  retundi  quodammodo  &  fuffocari  con¬ 
tendit.  Jam,  ut  extra  comroverfiam  verum  eft,  mul¬ 
ta  corporis  mala  bis  fanguinis  conditionibus  originem 
&  incrementum  debere ,  ita  pariter  conflat  alia ,  &  for- 
taffe  plura  effe ,  quae  ex  radice  diverla  pullulant.  Non¬ 
dum  compertum  eft  Tertianas  ,  Dy  lenteri  as ,  Exan¬ 
themata  cujuscunque  generis ,  plethoricos  ftepius ,  quam 
alios,  invadere;  contra  vero  Hydrops,  Phthifis,  Fe¬ 
bres  denique  putridas  ,  nunquam  magis  formidari  fo- 
lent,  quam  cum  fanguis  tenuior  folito  &  dilutior  unc¬ 
tus  eft.  Plethorte  igitur  efficacia  partem  duntaxat  mor- 
borum  complectente  ,  Theoriam  Stahlii  imperfectam 
effe  apparet ,  nulla  quippe  reliquis  cauht  attributa ,  nili 
eas  excipias ,  morbofiis  potius,  affectiones ,  quam  mor¬ 
bos,  qu®  ad  animse  actionem  referuntur. 

•  Sed ,  ut  dixi ,  in  Theoriae  Stahlianae  explicatione  mul¬ 
to  minus  de  morborum  caufis,  quam  de  animd,  dis- 
putatur :  eam  fcilicet  conatum  corporis  ad  putredinem 


con- 

contrario  conatu  reprimere ;  neque  hoc  folum ,  fed  cum 
occafio  exigit,  ultra  folitum  commovere  fe,  fuperfluam- 
que  humorum  copiam ,  fibi  utique  obdituram ,  vel  per 
calores  febriles  digerere,  vel  per  haemorrhagias ,  fudo- 
res ,  diarrhoeas ,  e  corpore  ejicere.  De  qua  doftrina 
primo  videbimus ,  an  in  medicini  facienda  multum  lu¬ 
cis  praebitura  fit.  Enimvero  fatetur  Stahlius ,  animam 
aliquando,  aut  prae  debilitate,  aut  quia  intus  pertur¬ 
batur  ,  non  faris  gnaviter  morborum  depulfionem  mo- 

t  •  - 

liri  ;  aliquando  etiam  nimis  contendere  ,  atque  ultra 
fcopum  jaculari ;  poftremo  fymptomata  graviora  morbi 
potius  vehementiae,  Qb")  quam  animae  actioni  impu¬ 
tanda  effe  :  quare  non  femper  naturae  permittendum 
effe ,  ut  quo  coepit  paffu ,  progrediatur ;  nam  &  frena 
interdum  injicienda  effe,  &  calcar  quoque  addendum. 
Efto  :  fed  ut  hoc  rite  fiat  ,  canonem  defideramus, 
perfpicue  docentem  ,  cum  quid  morbo  ,  non  anima; , 
debeatur  ,  'tum  de  animd  quoque  ,  num  acrius  jufto 
vel  remiffius ,  an  contra  ftrenue  prudenterque  opus  in 
fingulis  aegris  aggrediatur.  At  dixerit  fortaffe  aliquis : 
quaecunque  febres  excretionesve  ,  nec  valde  corpus 
debilitant ,  nec  magnam  ei  moleftiam  creant  ,  animae 

con; 

(*)  P-  474-  Sea.  miror.  9.  p„  490!  Sed.  min.  4. 

confilio  excitantur  ,  adeoque  non  temere  inhibendae 
funt ;  caeterae ,  quas  modum  excedunt  ,  vel  a  caufic 
morbofe  vehementid  inducuntur  ,  vel  ab  anima  tur¬ 
bata  &  fui  non  compote.  Id  fi  refponderint  Stahlia- 
ni,  quod  unum  refpondere  poffunt  ,  non  injucundum 
erit ,  rationibus  fubdudtis ,  videre  ,  quantum  ex  totti 
hac  Theoria  lucremur.  Docemur  utique  excretiones  im¬ 
modicas  ,  febresque  vehementiores  moderandas  effe; 
quis  ignoravit?  easdem,  quoties  temperatae  funt,  cor¬ 
pus  purgare  ,  faniusque  in  pofterum  reddere  ;  quis  du¬ 
bitavit?  nonnunquam  ,  ubi  fcilicet  animae  conatus  de¬ 
ficit  ,  provocandas  ultro  &  proliciendas  effe  :  quis  non 
Medicorum  prolicere  tentavit?  Magno  beneficio  Me¬ 
dicinam  affeciffet  Stahlius  ,  fi  quomodo  haec  in  omni 
segro  fieri  pollent,  oftendiffet:  fieri  debere  notiffimum 
erat  ,  faltem  non  adeo  ignotum  ,  ut  per  tot  libros 
diffundi  ,  tantoque  verborum  apparatu  explicari  ne- 

-  celfe  effet. 

Haftenus  de  dodtrinae  Stahlianae  utilitate  ;  nunc  ut 
quaeftionem,  fi  fieri  poteft,  conficiamus,  ne  illud  qui¬ 
dem  quaerere  refugiemus  ,  quod  omnium  difficillimum 
eft ,  utrum  &  quo  fenfu  animae  morborum  depulfio 
tribuenda  fit.  Quod  ut  clarius  perfpiciatur ,  non  inu¬ 
tile  erit  in  fano  prius  corpore,  quod  animae  munus, 
quale  imperium  fit,  cognofcere.  De  foetu  igitur,  ut 

B  ab 

ab  initio  rem  repetamus  ,  dubitari  non  poteft  9  quin 
caufae  intra  ovum  pofitae  incrementum  &  formam  de¬ 
beat  ,  non  ,  ut  fufpicari  aliquis  poffet ,  materni  {an¬ 
guinis  propulfioni,  tenera  ejus  vafa  dilatanti ,  novam- 
que  indies  materiem  apponenti.  Etenim  arteriarum 
uterinarum  vis  fanguinem  ultra  cellulas  placentas  non 
promovet  5  qui  inde  poftea  per  venam  umbilicalem 
abforbetur  j  atque  ,  ut  ita  dicam  ?  exfugitur.  Quod 
duo  maxime  argumenta  declarant ;  primo ,  quod  liquo¬ 
res  per  arterias  uterinas  injedti  ad  venam  umbilicalem 
non  perveniunt  ;  fecundo  ,  quod  funiculo  umbilicali 
difciffo ,  ab  ea  parte ,  quas  ex  utero  propendet  5  non 
adeo  magnum  fanguinis  profluvium  in  plerisque  faltem 
feminis  effe  fcler.,  Atque  hinc  porro  intelligitur  ?  cur 
inter  matrem  &  foetum  tantum  nonnunquam  fit  obeli- 
tatis  &  gracilitatis  difcrimen ,  cum  vel  mater  emaciata 
grandem  &  robuftum  infantem  edat  ,  vel  contra  ha¬ 
bitior  exfuccum  &  debilem.  Quare  eft ,  ut  dixi ,  cer- 
tifiimum ,  incrementum  &  formationem  fetus  ab  ipfo 
fetu  proficifci  ;  quem  fi  quis  ,  Harveium  imitatus 
fui  domicilii  fabrum  effe  dixerit  ,  non  magnopere  re¬ 
pugnem  ,  modo  ea  metaphora  ad  operam  fabri ,  non 
ad  artem  &  folertiam,  referatur.  Nam  fi  quis  animam 

fetus  haec  omnia  ratione  &  confilio  adminiftrare  pu¬ 
tet  5  divina  quippe  prudentia  inftru&am  ,  nae  illum 

explicare  oportet,  cur  tam  multi  hydrocephalo  labo¬ 
rantes  ,  aut  imperforati  ,  aut  alio  modo  monftrofi  , 
fpirituique  trahendo  inhabiles ,  in  lucem  edantur.  Con¬ 
tra  ,  fi  anima;  tribuere  hac  pergat  ,  quanquam  non  ra¬ 
tione  &  con filio,  fed  necefiario  agenti  ,  quod  vim  a- 
liam ,  neceffitatis  caufam  ,  defiderat  ;  ea  profecto  e- 
jusmodi  accio  effc ,  ut  cum  manus  invita  aut  emortua  , 
fed  ab  alid  manu  gubernata ,  literarum  formas  aut  a- 
liud  quidvis  in  chartd  defcribit.  Atque  hic  non  igno¬ 
ro  tantum  harum  rerum  obfcuritatem  eife ,  ut  omnem 
pene  animi  aciem  contentionemque  eludant.  Verum, 
fi  ulla  clarior  reliquis  perceptio  eft,  fi  ullum  fiducite 
in  hujusmodi  quseftionibus  ufurpandss  tempus  eft , 
tum  profecto  eft,  cum  negamus  aliquid  verum  eife, 
non  affirmamus.  Quamobrem  non  vereor,  quse  fupe- 
rius  dixi ,  iterare ,  &  velut  certa  proponere ,  non  ex¬ 
ternam  neque  mechanicam  vim  effe ,  quse  corpus  fa¬ 
bricetur  ,  deinde  vero  rationis  &  confilii  expertem  eife. 
Ex  quo  efficitur  effe  in  viventibus  vim  aliquam  diverfss 
ab  utraque  natura ,  qute  necefiario ,  id  eft ,  fecundum 
leges  a  Deo  conftitutas,  nobis  autem  ignotas,  ope¬ 
retur  ;  quam  fi  quis  animam  appellare  velit  ,  faltem 
cavere  debet,  ne  in  ed  voce  adhibendd  intellectus  & 
judicii  notionem  admifceat. 

Jam ,  hanc  tertiam  vim ,  nec  mechanicae  legibus ,  nec 

mentis  imperio  parentem ,  nihil  melius  illuftrnt ,  quam 
fibrarum  mufcularium  natura.  Nemo  ignorat  mufcu- 
los  obfequentiffimos  humante  voluntatis  miniftros  eiTe ; 
juffa  ejus  promptiffime  &  capeffere,  &  exequi;  quo¬ 
ties  motus  aut  continui  aut  repetiti  defiderantur ,  non 
cellare ,  quanquam  aliud  agente  domina  ,  nec  donec 
miffionem  acceperint,  quieti  fe  tradere;  denique,  li 
quidquam  omnino  in  corpore ,  hos  certe  in  mentis  po- 
teftate  ede.  Nihilominus  hi ,  tam  fideles  plerumque 
famuli,  ubi  caufa  irritans  accelferit,  non  modo  nutum 
voluntatis  non  expediant,  fed  &  ed  repugnante  con¬ 
trahuntur.  Quemadmodum  fieri  videmus ,  quando  os* 
ficulum ,  vel  aliud  quidvis  acuminatum'  in  Oefophago 
haeret.  Pharyngis  enim  &  Oefophagi  mufculis  indefi- 
nenter  comprimitur;  unde  feviffimus  dolor,  quem  ne¬ 
mo  non  evitare  percupiat.  Similiterque  in  tuffiendo 
quantos  nonnunquam  cruciatus  patimur,  quos  facile 
effet  fedare ,  fi  mufculos  refpiratorios  dociles  femper 
morigerosque  haberemus?  Quid?  quod  mufculi  auris 
jnternte  ,  quique  Tubam  Euftachianam  aeri  exeunti, 
ut  putatur,  aperiunt,  Iridis  porro  fibrae  mufculares 
nullum  animi  imperium  agnoscere  videntur,  fed  a  fo- 
la  irritatione  gubernantur?  De  qui  facultate  irritabili 
cum  tam  luculenter  in  praeclaris  Halleri  commentariis 
differatur ,  fupervacuum  effet  plura  dicere.  Quare  hoc 

contentus  ero  animadvertifle  ;  fi  mufculi  ,  praefertim 
ii ,  quos  natura  mentis  humanae  fatellites  efle  voluit , 
aliam  vim  infitam  atque  ingenitam  habent  ,  qua  cer¬ 
tas  adtiones  fine  mentis  confenfu  obeunt  ,  quanto  id 
de  corde,  vifceribus,  glandulis  verifimilius  eft  ,  quae 
a  mentis  imperio  regi  nullum  indicium  eft  ?  Ubi  non 
contendo,  vim  quae  cordis  contradlionem  ,  vermi  cu¬ 
larem  inteftinorum  motum ,  fecretiones  denique  glan¬ 
dulares  efficit  ,  irritationis  fimilem  cffe  ;  quod  etfi 
multis  credibile ‘videtur  ,  non  aufim  affirmare:  illud 
tantum  dico  5  videri  mihi  cum  mufculos  tum  vero 
vifcera  &  partes  glandulares  ,  poteflatem  infitam  ha¬ 
bere  ,  qua  certos  effe&us  Phyfice  &  fine  mentis  in¬ 
terventu  edunt. 

De  his  autem ,  cum  in  promptu  fit  certior  tranfi- 
gendi  ratio ,  non  necefie  eft  ad  conjecturas  &  fufpi- 
ciones  confugere.  Etenim  Stahlianos  alterutrum  dicere 

/ 

oportet;  vel,  quod  nobis  videtur,  cordis  contradlio- 
nem  ,  fecretiones  glandulares ,  &  quacunque  alia  ejus¬ 
modi  funt ,  phyfice  &  neceflario  fieri  ;  vel  quod  ipfi 
obfcurius  fignificant,  a  libero  mentis  a6tu  ,  cujus  ta¬ 
men  nullam  confcientiam  aut  memoriam  habemus'* 
pendere ;  quando  inter  ea  quae  libere ,  quaeque  necef¬ 
lario  fiunt  ,  nihil  tertium  intercedere  aut  intelligi  po- 

teft.  Sed  ut  aliquid  a  mentis  adiu  pendeat ,  necefie 

eft  ut  mens ,  primo  agendi  vel  non  agendi  optionem 
habeat  ,  deinde  ut  tempora  &  modos  agendi  ipfa  per 
fe  difponat  &  conftituat.  Jam  igitur ,  fi  haec  omnia 

menti  concedimus  5  non  inepte  quaeri  potefi;  5  cur 
tam  facpe  a  corporis  confervandi  fcopo  aberret.  Ve- 
lut,  fi  cordis  contradlionem  regit,  cur  non  rarius  de- 
biliusque  contrahi  jubeat  ,  cum  arteria  difciffa  aut  di¬ 
latata  eft;  fi  alvi  dejectiones  efficit  ,  cur  non  repri¬ 
mat  ,  cum  exitium  minantur  ;  fi  urinam  in  renibus 
fecernit  ,  cur  fuccos  etiam  nutritios ,  in  iis  qui  Diabe¬ 
te  laborant  ;  fi  in  febribus  excitandis  corporis  tantum 
purgationem  fpedlat ,  cur  in  Phthificis  quoque  accen¬ 
dat  ;  fi  nixus  parturientium  ciet ,  cur  vehementiffimos 
effe  faciat ,  cum  caput  infantis  utero  inclufum  &  con- 
ftridtum  detinetur.  Merito  graviffimus  Audior,  Hei- 
fterus  ,  naturam ,  tanquam  impotentem  quandoque  & 
infidam,  accufat  ;  atque  is  und  tantum  re  permotus, 
fcilicet  quod  placentam  non  femper  ex  utero  puerpe¬ 
rarum  excutiat ;  quanto  magis  accufare  potuiffet  '  fi 
non  modo  de  inertia  ejus  ,  fed  de  intempeftiv&  quo. 
que  &  noxia  fedulitate  occafionem  differendi  ha- 
buiffet  ? 

Quomodo  igitur  haec  &  fimilia  folvunt  Stahlia- 
ni  ?  Nempe  aiunt  ,  quae  intempeftiv&  in  corpore 
fiunt ,  quaeque  modum  excedunt  a  vel  non  omni¬ 

no  ab  animi  (O  ,  vel  ab  aniind  certe  perturbata, 

excitari.  Quae  eorum  ditlinctio  fi  legitima  cenfetur, 

nihil  in  poilerum  facilius  erit ,  quam  fyftematum  in  om- 

• 

ni  parte  Philofophisa  concinnatio ,  modo  cuivis  liberum 
fit,  ph&nomena  qutn  fuis  opinionibus  conveniunt,  deli¬ 
gere  ,  csetera  vero,  ad  aliam  eamque  ignotam  caufam  re¬ 
jicere.  Quare  hoc  iis,  falvis  Philofophi^  legibus,  con¬ 
cedi  non  potefl.  Majorem  fpeciem  habet,  quod  in 
hanc  partem  disputari  folet,  poteilatem  animae  in  iis 
clariffime  cerni ,  quae  corpori ,  ex  perturbatione  ejus  5 
fuperveniunt.  Utique  non  defunt  exempla  ,  ubi  ven¬ 
triculum  cibis  mediocriter  plenum  aliquid  preeter  fpem 
vifum  aut  auditum  ita  turbaverit,  ut  non  modo  dige- 
ftionem  perficere  nequiret ,  fed  &  omnia ,  quee  intus 
erant  ,  evomere  cogeretur;  eodem  fere  modo  ,  quo 
canes  illi  (V)  ,  quibus  octavi  paris  nervi  a  Valfalvd 
con  (t  ricti  fuiffe  memorantur.  Atque  hinc  colligunt 
multi,  non  modo,  quod  facile  concefferim,  digeftio- 
nis  Theoriam  ex  conjuncta  humiditatis ,  caloris ,  &  pu¬ 
tredinis  vi  repetitam,  longe  a  vero  abefle  ,  quando 
interdum,  his  omnibus  manentibus,  digeltionis  tamen 

opus 

( c )  Parholog.  Se£t.  Gen.  3.  Membr.  1.  vid.  etiam  p. 490.  Se£L 
min.  4. 

( d )  IVioigagui  Epiit.  Anatoni.  12,.  S.  28.  29, 

opus  non  procedit;  verum  etiam,  quod  firmiora  cer¬ 
te  argumenta  defiderat ,  cibi  refolutionem  folius  animas 
vi  gubernari  &  perfici.  Verum  hoc  exemplo  non  con¬ 
tenti,  alia  multa  commemorant,  quas  corpus  a  fubitd 
animi  commotione  perpeti  folet;  velut  deliquia,  mu- 
fculorum  paralyfes ,  menftrui  fluxus  fupprefliones,  hy- 
fterica  etiam  urinae  profluvia ;  quae  omnia  ita  interpre¬ 
tantur,  quafi  anima,  attoniti  inftar,  officii  lui  oblivi- 
fceretur  ,  neque  vim  vitalem  ad  omnes  corporis  par¬ 
tes  transmittere  curaret ;  aliter  enim  explicari  non  pos- 
fe ,  quomodo  a  terrore ,  re  fcilicet  incorporea ,  quae¬ 
que  intelle&u  tantum  percipitur ,  tales  effeftus  edan¬ 
tur.  Quae  etfi  primo  intuitu  fatis  probabilia  videntur, 
facilis  tamen  refponfio  eft ;  longe  aliud  effe,  animam 
fanam  facultates  corporeas  moderari,  easque  pro  libitu 
intendere  vel  fegniores  facere ;  aliud ,  aegram  &  com¬ 
motam  turbare.  Eft  ea  inter  corpus  &  animam  con- 
fenfio  &  foedus  ,  ut  alterum  graviter  affedhim  non 
raro  malum  cum  altero,  quodcunque  eft,  communi¬ 
cet;  qualem  etiam  communionem  inter  diverfas  cor¬ 
poris  partes  obtinere  compertum  eft.  Itaque  non  mo¬ 
do  animae  affediones,  cordis,  vifcerum,  glandularum, 
actionem  turbant  ,  fed  aliquando  etiam  ventriculus  , 
concodtione  non  rite  perafta  ,  aliquando  materies  per- 
fpirabilis ,  a  frigore  retro  pulfa ;  denique  partes  mem¬ 
bra- 

branofae ,  cum  aut  vulneratae ,  aut  a  caufi  interni  in¬ 
flammantur.  Quibus  cum  nemo  imperium  in  corpo¬ 
reas  facultates  tribuat ,  non  video  cur  animae ,  fimiles 
turbas  excitanti  ,  tribuere  debeat.  Imo  ,  fi  hoc  jure 
fieri  putatur,  pari  ratione  colligi  pollet,  animam  cor¬ 
pori  ,  quin  veficae  quoque  aut  utero  parere ,  fiquidem 
&  ab  urinae  fuppreffione  &  a  menflruis  retentis  intel- 
leCtus  quoque  flatum  labefaCtari  novimus. 

Jam  illud  fatis ,  credo  3  Lector  intelligit ,  fi  vis  qu& 
actiones  vitales  peraguntur ,  phyfice  &  neceflario  agit , 
non  magis  eam  pofle  praefcriptum  naturae  ordinem  de- 
ferere  ,  &  fine  caufae  cujuscunque  ope  haemorrha¬ 
giam  ,  aut  diarrhoeam ,  aut  febrim  efficere  ,  quam  ve¬ 
lum  ,  nullo  vento  impulfum  ,  navigium  in  mari  mo¬ 
vere.  Ex  quo  fequitur  ,  non  modo  ,  quod  Stahlio 
placet  ,  vehementiora  corporis  mala  ,  verum  etiam  le¬ 
viora  ,  quae  fpem  melioris  in  pofterum  valetudinis  fa¬ 
ciunt  5  caufae  phyficae  ,  non  intellectuali ,  tribuenda 
efle  ;  licet  qualis  ea  fit ,  &  quomodo  agat  ,  igno¬ 
retur.  Quid  ?  quod  fymptomata  ,  quae  Stahliani  ani¬ 
mae  vindicant  5  a  caufis  phyficis  nonnunquam  induci 
conflat;  vomitum,,  puta,  a  Tartaro  Emetico;  Febrim 
a  vini  potatione;  Haemorrhagias  a  vehementi  folis ardo¬ 
re;  Ulcera  denique  a  labis  Venereae  contagione?  Num 
igitur  ad  animam  &  vim  confervatricem  haec  quoque 

referri  placet  ?  Sin  hoc  nemo  defendere  aufit ,  cur  non 
in  aliis  quoque  ,  hoc  genere  malorum  laborantibus  , 
fufpicari  licet ,  aliquid  in  ventriculo ,  in  vifceribus ,  in 
fanguine  fenfim  accumulatum  effe  ,  quod  Tartari  B- 
metici  ad  ventriculum  irritandum ,  quod  crapulse  ad 
febrim  accendendam  ,  vim  habuerit ;  quod  venarum 
ofcula  aperire  ,  quod  ulcera  ,  quanquam  non  vene- 
rea,  creare  potuerit  ? '  Neque  difpar  fudorum  fponte 
nafcentium ,  aut  alvi  profluviorum  ratio  eft.  Quibus 
explicandis  quid  neceffe  eft  novum  caufarum  genus 
comminifci ,  animamque  actionibus  ,  quarum  fe  con- 
fciam  effe  negat  ,  praeficere  ,  quando  fimiles  effectus 
a  caufis  materialibus  edi  conftat  ?  Aut  quid  minus  con* 
fentaneum  eft,  quam  Stahlianos  ,  qui  graviflima  quaj. 
que  fymptomata  ad  morbi  vim  referunt ,  idem  in  le¬ 
vioribus  malis ,  febricula  puta  aut  narium  haemorrha¬ 
gia  ,  non  faciendum  putare  ?  • 

Quid  igitur?  Vis  illa ,  viventium  corpori  ingenita  , 
quS ,  ut  dixi ,  adtiones  vitales  peraguntur ,  nihilne  ad 
morbos  depellendos  confert  ?  Duplex  huic  quaeftioni 
pro  diverfo  ejus  fenfu  refponfio  eft.  Nam  fi  de  cer¬ 
to  hujus  vis  temperamento  quaeritur  ,  cum  nec  jufto 
languidior  eft,  nec  ultra  modum  inrenditur,  nemo  ne¬ 
gaverit  maximum  ejus  in  fanitate  reftituendii  momen¬ 
tum  effe  ;  interdum  quoque  folam  &  fine  medicinae 

ope  fufficere.  Cofitra  ,  fi  moderatior  ejus  flatus  non 
feorfim  fpe&andus ,  fed  generatim  de  toni  re  pronun- 
ciandum  eft  ,  videtur,  quoniam  multa  morborum  ge¬ 
nera  exasperat,  non  abfurde  vento  comparari  poffe, 
qui  navim,  &  cum  portum  ingrefllira  eft,  propellit, 
&  cum  rectii  in  fcopulum  defertur.  Stahlii  igitur 
Theoria  ,  cujus  unicus  fere  fcopus  eft  ,  hanc  vim  , 
mutato  nomine ,  celebrare  ,  perinde  medenti  utilis  eft, 
ac  fi  quis  Nautica:  artem  docens  ,  multis  oftenderit 
venti  impulfu  naves  ad  portum  pervenire ,  nihil  inte¬ 
rea  de  clavo  regendo  ,  aut  velis  explicandis  colligen- 
disque  praecipiens. 

Evafit  jam  oratio  ex  pathologise  Stahlianse  tene¬ 
bris  ,  clarius  ,  quod  reftat  argumenti ,  amceniusque  ha¬ 
bitura.  Etenim  Mechanicorum  Theoria  ,  de  qud  fe¬ 
cundo  loco  differendum  erat ,  ut  non  fit  verior  natu¬ 
raeque  convenientior ,  planior  certe  difertiorque  eft  al¬ 
tera.  Mechanicorum  Theoriam  dico  ,  quae  morbos 
effici  ftatuit ,  quoties  fanguinis  &  humorum  circui¬ 
tus,  quo  vita  contineri  putatur  ,  in  quacunque  parte 
corporis  aut  retardatur ,  aut  omnino  fubfiftit  ;  quod 
ubi  accidit,  obftructio  vocatur.  A  qua  fententid  non 
valde  alienum  videtur  ,  quod  ab  Afclepiade ,  Cicero¬ 
nis  aequali  &  familiari ,  disputatum  eft :  manantia  cor- 
pufcula  per  invifibilia  foramina  fubfiftendo  iter  clau- 

dere ;  camque  morborum  originem  e  fle.  Sed  htec 
opinio  ,  ftudiofe  tum  a  fummo  atque  eloquentiffimo 
Viro  defenfa ,  infequentibus  feculis ,  aut  deferta ,  aut 
a  paucis  admodum  probata  eft  ;  plerisque  ad  Themi* 
fonis  aut  Galeni  placita  defcifcentibus.  Tandem ,  fub 
exitum  feculi  fuperioris  ,  cum  Mechanica  rerum  na¬ 
turalium  explicationi  adhiberi  cmpiflet  ,  idque  in  mul¬ 
tis  feliciter  procederet  ,  magnamque  novae  huic  phi- 
lofophiae  admirationem  peperiflet  ,  extitere  inter  a- 
lios  ,  qui  iisdem  quoque  legibus  medicinam  fubjice- 
rent  ,  nec  ullum  in  corpore  humano  vitium  agno- 
fcerent  ,  nifi  quod  a  canalium  obfirudrione  oreretur. 
Quorum  opinioni  viam  quodammodo  muniebat  vul¬ 
gatus  eodem  feculo  fanguinis  circuitus,  cujus  initium 
&  finem  cum  vivendi  terminis  convenire  videntes 
facile  exiftimabant  unum  hoc  ad  vitam  fanitatemque 
defiderari ,  omnesque  corporis  noxas  ab  impedito  flui¬ 
dorum  tranfitu  repetendas  efle.  Itaque  velut  impetu 
fafto  in  eam  fententiam  itum  efl:  ;  maxime  poltquam 
Creteris  ejus  fautoribus  Boerhaavii  quoque  ingenium 
acceffit.  Hic  enim  cum  eifet  medicina:  peritia  in- 
ftrucliffimus  ,  fummamque  in  Theoria  hac  illuftranda 
curam  pofuiflet ,  omnes  facile ,  nifi  qui  Stahlio  fe  ad¬ 
dixerant  ,  abripuit ;  obtinuitque  illico  ,  ut  Bellinio  & 
Pitcairnio  pofihabitis,  princeps  inter  Medicince  Ratio- 

miis  Dodtores  ,  imo  unicus  fere  Doftor  haberetur. 
Quam  ob  caufam  mirum  videri  non  debet  ,  fi  in  hac 
parte  disputationis  ,  miffis  reliquis  ,  quorum  obfcurius 
nomen  minorque  inter  Theoreticos  auctoritas  eft ,  ex 
hujus  tanti  viri  fcriptis  Mechanicorum  dodtrinam  aefti- 

mem.  '  f 

Sed  in  Aphorismis  Boerhaavii  legendis ,  qui  quidem 

/ 

libellus  totius  Theoriae  fummarium  eft  ,  facile  alicui 
in  mentem  venerit ,  DoctilTimum  Anciorem ,  alias  mor¬ 
borum  caufas  ,  praeter  obftructionem  canalium ,  con- 
ftituifle.  Etenim  in  ipfo  operis  ingreffu ,  nulli  adhuc 
obftruftionis  injedd  mentione ,  de  morbis  fimplicis  fi¬ 
brae  diflerit,  quorum  duo  genera  ponit,  laxitatem  & 
rigorem.  Progreditur  mox  ad  vafa  minima  &  majo¬ 
ra  :  vifcerum  deinde  conditiones ,  debilitatis  fcilicet  & 
nimiae  tenfionis  exponit ;  addit  morbos  ab  acido ,  ab 
alcalini  fpontanei  &  glutinis  exceffu.  Nulla ,  ne  nunc 
quidem ,  Obftructionis  enarratio  ;  neque  fane  in  mor¬ 
bis  5  quorum  fedes  vel  in  liquoribus  folis ,  vel  in  fo- 
lidis  conftituitur  5  ullus  obflructioni  locus  effe  vide¬ 
tur,  quae  quidem  compofita  affectio  eft,  ex  relatione 
inter  partes  folidas  &  liquidas  oriunda.  Verum  ,  qui 
Icopum  &  ordinem  disputationis  diligenter  introfpicit , 
fatim ,  opinor  ,  videbit  eas  folidorum  &  liquidorum 
depravationes  non  tanquam  fimpliciter  noxias  poni, 

fed  quatenus  tantum  obftrudtioni  generandas  infervi- 
unt;  fibram  fcilicet-  rigidam,  non  ideo  nocere  quia 
rigida  efl,  fed  quia  liquorum  propulfioni  nimis  refiftit; 
fimiliterque  humores  acidos  non  propter  acorem  pec¬ 
care  ,  fed  quia  fanguinem  coagulant  ,  faltem  circulo 
corporis  obeundo,  vafculisque  permeandis  inhabilem 
reddunt.  Manet  ergo ,  fecundum  Boerhaavium ,  com¬ 
mune  illud  Mechanicas  lectas  principium,  proximam 
morborum  caufam  femper  in  Obftmctione  quaerendam 
effe.  Quare  caput  hoc  &  velut  fundamentum  totius 
Theorias  exiftimandum  efl;  quod  fi  labefadtare  conti¬ 
gerit,  corruant  necelfe  efl,  quascunque  ei  inaedificata 
funt  :  quae  propterea  non  perfequemur ,  fed  ipfum , 
ut  dixi,  fundamentum  aggrediemur. 

Atque  hic  non  contendimus ,  neque  probare  cona¬ 
mur,  nullum  corporis  malum  a  fimplici  obftmctione 
pendere.  Nimis  recondita  morborum  natura ,  nimis  va¬ 
ria  &  multiplex  conditio  eft,  quam  ut  ita  de  univer- 
fis  pronunciare  audeamus.  Quare  id  tantum  agimus, 
ut  multa  aegritudinum  genera  ,  eaque  non  ex  rariori¬ 
bus  ,  fed  vulgo  hominum  vitam  infeltantia  ,  a  cau- 
farum  mechanicarum  actione  fej ungamus  ,  atque  ita 
paullatim  ,  alid  pofl  aliam  parte  recifa  ,  regnum  Ob- 
itructionis  minuamus.  Et  primitm  quidem  numerofa 
morborum  familia  eft ,  qusc  vel  per  tactuin  ,  vel  aeris 

minifterio  nares  pulmonesque  intrantis  ,  ab  tegro  in 
fanum  propagetur,  in  tali  igitur  corpore ,  quod  hali¬ 
tus  hujusmodi  morbificos  diffundit,  aliquid  fit  necefie  . 
eft ,  praeter  meram  obftructionem  mechanicam  ,  quae 
non  magis  ab  homine  in  hominem ,  quam  ab  horologio 
in  horologium  transferri  poflet.  Deinde  halitus  iftos  , 
quorum  tanta  fubtilitas  tenuitasque  eft ,  ut  nec  oculis 
pateant,  nec  tactu  percipiantur,  quomodo  credibile  eft 
in  vafculis ,  liquorem  transmittentibus ,  haerere  ,  ob- 
ftructioncmque  ibi  novam  inchoare  ?  Quid  quod  mor¬ 
bi  ,  contagione  fufcepti ,  non  omnes  eandem  formam 
induunt,  nec  tamen  quaelibet  fymptomata  temere  ad- 
fcifcunt ,  fed ,  velut  animalium  lege  generati  ,  fimili- 
tudinem  quandam  ejus  mali,  a  quo  femen  diditum 
eft,  repraefentant  ?  Quod  aliter  fieri  oporteret,  fi  cau- 
fis  mechanicis  parerent  ,  a  quibus  alieniffima  eft  haec 
fymptomatum  ad  typum  praefcriptum  conformatio. 
Itaque  fateri  necefie  eft,  Variolas,  Morbillos,  Luem, 
Febres  denique  Epidemicas  ,  nullo  modo  ab  Obftruc- 
tione  aut  caufis  mechanicis  proficifci. 

Febres  porro  haud  paucae  funt  ,  in  quibus  calor 
quidem  vehemens  eft ,  fed  per  totum  corpus  aequabi¬ 
liter  diffufus  ,  adeo  ut  nulla  pars  prae  caeteris  dolo¬ 
rem  aut  moleftiam  fentiat.  In  hoc  igitur  genere  , 
quas  tandem  partes  Obftructioni  inveniemus ,  quae  nifl 

certd  fede  confiftat ,  nulla  eft ,  neque  omnino  intel* 
ligi  poteft?  Nemo  enim,  arbitror,  dicturus  eft  ,  in 
omnibus  fimul  venulis  vafculisque  fanguinis  retarda¬ 
tum  &.  impeditum  efife  tranfitum ;  quod  fi  unquam  fie¬ 
ret  ,  fuffocari  illico  vitam  penitusque  extingui  necefie 
eft.  Atque  illud  praeterea  animadvertendum  eft,  non¬ 
nullas  harum  Febrium  tum  demum  folvi,  fanitatique 
concedere,  poftquam  dolor  acutus  &  inflammatio ,  u- 
nam  aliquam  partem  oblidens ,  magnamque  vim  hu¬ 
morum  eaverfiis  derivans  ,  abfceflum  ,  qui  dicitur, 
generavit.  Ubi  non  Febris  Obftructionem  ,  fed  Ob- 
ftructio  Febrim  fecuta  eft:  aut  quid  dico,  fecuta  eft? 
qua:  adeo  non  malo  nutrimentum  aut  vires  fuppedi- 
tat,  ut  certiflimum  ejus  promptiffimumque  remedium 
fit.  Quare  &  hi  quoque  morbi  mechanicarum  caufa- 
rum  imperio  eximendi  funt. 

Eadem ,  nec  minus  perspicua  eft ,  Exanthematum 
Febrilium  caufa  ;  quorum  curatio,  ut  a  Boerhaavio 
etiam  traditur ,  mechanicorum  principiis  aperte  repug¬ 
nat.  Sed  Virum  Eximium  audiamus.  Exanthema¬ 
ta  ,  inquit ,  pro  materie  habent  aliquid ,  quod  minima 
vafcula  cutanea  tranfire  non  poteft ,  fed  ibidem  hoeret, 
Efto  fane.  His  igitur  Obftructionibus  tollendis  ut 
quodque  aptiffimum  eft  ,  ita  optime  morbo  ,  juxta 
Theoriam,  occurret.  Jam  nihil  facilius  erat,  quam 

tumorem  &  ruborem  cutis ,  puftularumque  elevatio¬ 
nem  iterati  venaefectione  compefcere.  Sed  hoe ,  licet 
Theoriae  convenientiflimum ,  ne  Boerhaavius  quidem 
audet  fuadere ;  adeo  infelix  ea  curatio  planeque  lethi- 
fera  efle  deprehenditur.  Quam  igitur  medendi  viam 
proponit?  Eam  nempe,  quam  ufus  &  experientia, 
non  Theoreticse  rationes  commendant ,  ut  tenuis  li¬ 
quoris  copia  ,  donec  fponte  deferbuerit  morbus,  ad 
fudores  excitandos  ingeratur :  id  quod  Boerhaavius  vo¬ 
cat,  materiem,  quos  in  vafculis  cutaneis  haeret,  mo¬ 
bilem  fervare.  Quo  quidem  exemplo  intelligere  li¬ 
cet,  etiam  in  falfd  Theoria  praxin  egregiam  efle  pos- 
fe;  Medicis  nimirum,  ubi  exitus  curationis  dodtrinse 
eorum  adverfatur  ,  ita  Theoriam  detorquentibus,  ut 
non  deferuiflTe  eam ,  fed  ab  ea  ad  praxin  deducti  eife 
videantur. 

Quid  quod  ulcera  etiam  &  tumores  inflammatorii, 
in  quibus  tanta  obftrudtae  circulationis  indicia  funt , 
clariflime  tamen  oftendunt  obftructionem  eam  comi¬ 
tem  vel  effectum  mali  efle ,  non  caufam  ?  Etenim  fi 
hujusmodi  vitia  ab  impedito  liquorum  tranfitu  pende¬ 
rent,  nullum  utique  in  reftituendo  hoc  tranfitu  ,  id 
eft,  in  difcutienda  inflammatione  vel  ulcere  fanando 
periculum  eflet.  Quod  contra  efle  experientia  decla¬ 
rat.  Nihil  enim  notius ,  quam  ubi  hoc  imprudenter 

&  intempeftive  facium  fit ,  renovari  malum  in  aliA  cor¬ 
poris  parte  ,  vel  etiam  in  pulmones  atque  intima  vi¬ 
tae  penetralia  derivari  :  prout  Arthriticis  inter  alios 
non  raro  accidit.  Neque  hoc  mechanice  fieri  putan¬ 
dum  eft.  Quid  enim  abfurdius ,  quam  vaforum  con- 
ftrictionem  ab  alia  parte  in  aliam  ,  tam  rapide  prae- 
fertim ,  transferri  ?  Nam  quod  ad  liquorum  fpiffitudi- 
nem  attinet,  nullum  hic  locum  habere  poteft,  cum 
hujusmodi  metaftafes  in  corporibus  infirmis  &  dilu¬ 
tiore  fanguinis  ftatu  haud  paullo  frequentius  quam  in 
plethoricis  contingant. 

Jam  in  Rachitide ,  Scorbato ,  Hydrope  aliisque  fri¬ 
gidioribus  morbis,  licet  fegnis  plerumque  &  languida 
fit  circulatio ,  obftructa  efle  nullo  modo  poteft.  Quis 
enim  obftructioni  locus ,  ubi  folidorum  fibrse  adeo  laxas 
&  debiles  funt ,  ut  vafa  circulatoria  ne  jufta  quidem 
vi  conftringant ;  fluida  vero  adeo  tenuia  &  aquofa , 
ut  citius  per  tunicas  ipfas  vaforum  exfudent  ,  quam 
in  canalibus  haereant.  Itaque  liquorum  congeftiones, 
quse  in  hujusmodi  morbis  fiunt ,  a  vis  vitalis  defectu , 
non  ab  obftrudtione,  repetendae  funt.  Ne  quis  enim 
erret ;  non  eft  Obftructio  ,  fiquando  fluida ,  propter 
imminutam  propellendi  aut  abforbendi  facultatem , 
ftagnare  contigerit ;  nifi  forte  horologium  obftrudtum 
vocamus  ,  cum  elater  ablatus  eft  ,  aut  molam  vela¬ 

rem ,  cum  aurae  deficiunt.  Quod  fi  quis  has ,  quoad 
effectum  ,  obftructiones  efle  contenderit ,  meminiffe 
tamen  debet,  nos  de  caufis  tantum  morborum  dispu¬ 
tare  :  obftructiones  vero  ,  quibus  hydropici  &  fcor- 
butici  laborant ,  fiquidem  ita  dicendae  funt ,  non  ante¬ 
cedere  jrnalum  ,  fed  ejus  aut  nati  jam,  aut  etiam  adulti, 
indicium  effe. 

Quoniam  vero  certilTima  omnium  &  fimpliciffima 
obftrudtio  eft ,  quae  vafis  comprimendis  ligandisve  ef¬ 
ficitur  ,  age  videamus ,  quid ,  hoc  facio ,  accidere  fo- 
leat  ,  quo  facilius  de  obftrudtionum  in  morbis  gene¬ 
randis  efficacia  judicemus.  Enimvero  fi  ligatura  aut 
compreffio  ejusmodi  fit,  ut  fibras  fenfibiles  laedat,  non 
eft  dubitandum  quin,  pro  doloris  magnitudine,  inflam¬ 
mationem  vel  gangraenam  illatura  fit.  At  fi  hoc  idem 
certa  ratione  fiat ,  ita  ut  nullus  vel  parum  acutus  do¬ 
loris  fenfus  excitetur ,  nihil  aliud  mali  attrahere  folet , 
nifi  partis ,  in  qud  liquorum  tranfitus  intercipitur , 
torporem  ;  qui  proinde  legitimus  atque  unicus  ob- 
ftructionis  effectus  cenfendus  eft.  Atque  hoc  quidem 
clare  oftendunt  impoftores  nonnulli ,  in  triviis  mendi¬ 
cantes,  qui  brachium  fafciis  tam  arde  conftringunt, 
ut  dimidio  minus ,  quam  antea ,  imo  aridum  &  exfan- 
gue  appareat;  nec  tamen  ullum  gravius  incommodum 
hinc  fentiunt,  tot  millibus  vaforum  compreffis,  tan- 

taque  mora  circulationi  inje&a,  quantam  a  caufis  in¬ 
ternis  fieri  vix  credibile  eft.  Sed  fuerit  hsec  canalium 
duntaxat  minutiorum  compreffio.  Quid,  ubi  Arteria 
Brachialis,  non  fpernendse  magnitudinis  vas,  propter 
Aneurysmum  ligatur ,  num  fymptomata  triftia  efie  fo- 
lent ,  aut  ullo  modo  Theoreticorum  Tragoediis  refpon- 
dentia?  Quod  fi  tam  ferax  malorum  efiet  obftru&io, 
in  Carotide  certe  periculofifTima  efie  deberet :  tradit  ta¬ 
men  Morgagnus  (O*  canem,*  cui  Valfalva  utram¬ 
que  Carotidem  ardtiffime  conftrinxerat ,  duos  &  viginti 
dies  fupervixifle  ,  diutius  vifturum  ,  nifi  ,  re  fatis 
fpeftata,  difleftioni  fubjedlus  elfet.  Quamobrem,  cum 
magnoe  obftru6tiones  facile  &  fine  ullo  fanitatis  dam¬ 
no  tolerentur,  nullo  modo  credibile  eft,  tot  morbo¬ 
rum  procellas,  tantas  facultatum  depravationes,  a  mi¬ 
nutiorum  canalium  obftru&ione  ,  quae  plerumque  ne 
fentiatur  quidem,  oriri.  Etenim  fi  natura,  grandiori 
•  vafe  occlufo,  prompte  tamen  circulationem  reftituit, 
quidni  hoc  idem  faciat  ,  &  multo  quidem  citius, 

$ 

quando  extremos  arteriarum  ramufculos  ,  in  quibus 
&  minor  fanguinis  copia  ,  &  tardior  impetus,  plura 
denique  diverticula  funt,  inferciri  contingit? 

Cseterum  totum  hunc  de  Obftrudlione  errorem  aut 
peperifle  videtur  5  aut  confirmafle ,  temere  concepta 
opinio  ,  quod  vitam  dicimus ,  nihil  aliud  efle  nifi  de¬ 
bitam  humorum  in  corpore  circulationem.  Sed  enim 
circulatio  a  vit&  ,  &  cogitatione  feparabilis  eft  ,  &  re 
aliquando  feparatur.  Et  primum  quidem  in  Polypis, 
qui ,  corde  deftituti ,  fine  ullS ,  ut  videtur  ,  circula¬ 
tione  vitam  fuftinent  :  difciffi  certe  ,  poftquam  orbis 
canalium ,  fi  quis  antea  fuerat ,  fublatus  eft  ,  fingulas 
partes  tam  vivaces  habent  ,  ut  ex  iis  totidem  nova 
animalia  ,  tanquam  arbores  ex  furculis ,  nafcantur.  I- 
demque  docet  experimentum  in  rana  a  Gerardo  Swie- 
tenio  ,  Medico  Nobiliffimo  ,  inftitutum  ,  quod  mihi 
J.  N.  S.  Allamandus  ,  Vir  non  miniis  ingenii  ele- 
ganti3,  quam  dodtrin®  varietate  &  fubtilitate  fpedta- 
tus,  hic  Leidse  degenti  narravit  ;  nonnihil  diverfum  ab 
eo  quod  in  Vindiciis  Difficultatum  (/)  commemorat 
Vir  acutiflimus  ,  Antonius  de  Haen.  Swietenius  igi¬ 
tur  ,  referente  Allamando  ,  cum  ranse  cor  aperuiftet , 
tantam  vim  argenti  vivi  per  Aortam  infudit ,  ut  om¬ 
nem  corporis  partem  ,  etiam  cornea  vafcula  ,  fluido 
ponderofiflimo  impleverit ;  quo  facto  ,  non  emori  , 

non  torpere ,  non  quiefcere  animal  ,  fed  priftinam  a- 
gilitatem  fervare  ,  fed  faltuatim  aliquandiu  per  cubi¬ 
culum  difcurrere.  Poftremo  ,  ut  ad  Homines  jam  ve¬ 
niamus  ,  quoties  compertum  eft  ,  aqua  fubmerfos , 
pulmonibus  compreflis  ,  &  fanguinis  circuitum  prohi¬ 
bentibus  ,  non  continuo  vitale  principium  amittere 
fed  movendi  &  fentiendi  facultatem  poft  longum  fa¬ 
tis  intervallum  recipere  ?  Atque  hoc  fcio  foramini  o- 
vali  non  integre  occlufo  a  plerisque  tribui  ;  fed  diffi¬ 
cile  eft  credere  rem  tam  raro  in  dilfedionibus  vifam 
in  tam  multis  locum  habere.  Verum  de  hoc  exem¬ 
plo  ,  fi  quis  aliter  fentiat  ,  non  eft  quod  acriter  pug¬ 
nemus.  Omnem  enim  dubitationem  eximit ,  quod 
ab  Haenio  ,  magni  nominis  Medico ,  fcriptore  autem 
accuratiffimo  ,  narratur  (g)  :  Cor  in  duobus  mor¬ 
tuis  adeo  rigidum  inventum  fuiffe  ,  ut  a  longo  tem¬ 
pore  contrahi  non  potuiffe  non  incerta  conjectuui 
creditum  fit ;  imo  extitiffe  ,  qui  vitam  fine  ullo  fere 
fanguine  ,  nedum  circulante  ,  producerent.  Ex  quo 
intelligitur ,  fi  vita  liquorum  circuitu  non  continetur , 
fruftra  effe  ,  qui  corpus  humanum  machina;  compa¬ 
rant  ,  multoque  magis  ,  qui  omnia  morborum  genera 

ex 


(£)  Vindiciss  Difficult.  —  4. 


INAUGURALIS.  3I 

ex  ejus  machinae  obftructione  provenire  cenfent. 

Quibus  omnibus  cum  liquido  condet  Boerhaavium 
aeque  ac  Stahlium  in  caulis  morborum  indagandis  o- 
peram  perdidiffe  ,  quid  utique  reftat  ,  donec  melio¬ 
ra  ab  aliis  &  certiora  proferantur  ,  nifi  ut  penitus  ig¬ 
notas  efle  flatuamus  ?  Ubi  non  negamus ,  quorundam 
morborum  originem  cralle  quidem  &  imperfecte  cog- 
nofci  ,  cognofci  tamen :  velut  cum  dicimus  ebrieta¬ 
tem  ,  aut  vehemens  exercitium ,  aut  intempeftivam  fri¬ 
gidae  potationem  huic  vel  illi  febrim  peperilfe.  Sed 
longe  aliud  multoque  fubtilius  eft  ,  quod  Theoretici 
profitentur  ,  parumque  iis  videtur ,  caulas  hujusmodi 
evidentes  invenilfe  ,  quod  vulgaris  &  quotidianae  fo- 
lertiae  elfe  putant  ,  nifi  explicare  polfis ,  quomodo 
vinum  in  fibras  corporis  humani  agat ,  quidve  in  li¬ 
quoribus  cerebroque  operetur  ,  denique  nifi  caufa- 
rum  &  effectuum  feriem  ,  totumque  febris  generan¬ 
dae  progrelfum  perfecte  calleas.  Haec  autem  fcientia 
eft  ,  quam  Theoreticos  fallo  fibi  vindicare  exiftimo , 
ciim  in  iis  morbis  quorum  initium  &  occafio  patet  , 
tum  multo  magis  ,  ubi  malum  fpontaneum  eft ,  ut 
in  Febribus  haud  paucis  ,  maximaque  parte  Chroni¬ 
corum.  Quamobrem  ,  fi  verum  elfet  ,  quod  Theo 
reticos  iactare  audimus  ^  moiteos  cuiari  5  mfi  caufa 
intellecta ,  non  poffe ,  omnibus  omnino  aegris  abjicien- 

da  eflet  falutis  recuperandae  fpes ,  fiquidem  qui  ma¬ 
xime  hanc  fcientiam  poflidere  fe  putant  ,  nullo  modo 
veritatem  aflecuti  funt ,  fed  erroris  manifefii  tenentur. 
Veriim  melius  haud  paullo  benigniusque  cum  genere 
humano  adtum  eft.  Habemus  enim  Ducem  fidum  & 
paratum ,  Experientiam ,  qute  in  omni  fere  aegritudi¬ 
ne  remedia  fuppeditat ,  quorum  probata  &  teftata  eft 
in  fimilibus  exemplis  utilitas.  Experientiam  autem  di¬ 
co  ,  non  eam  tantum  quam  quisque  fibi  ufu  meden¬ 
di  comparavit  ,  fed  quodcunque  etiam  Practicorum 
le&ione  ,  aut  viri  periti  teftimonio  addifcituf  :  quod 
quidem  genus  Hiftorix  nomine  a  veteribus  Empiri¬ 
cis  honeftatum  eft.  Hujus  igitur  Magiftrse  qui  praecepta 
rite  cognoverit  ,  fideliterque  fequatur ,  non  magno¬ 
pere,  opinor,  Theoreticorum  fubfidiis  indigebit. 

Sed  huic  noftrae  difputationi  haud  dubito  fore  ,  qui 
aliis  rationibus  deftituti ,  Boerhaavii  famam  opponent , 
neque  omnino  fibi  perfuaderi  patientur  ,  Virum  in 
morbis  internofcendis  fagaciflimum  ,  nec  minus  in  cu¬ 
randis  felicem  ,  id  quod  multi  etiamnum  fuperftites 
teftari  poflunt,  talem  ,  inquam,  Virum  falfam  Theo¬ 
riam  condidiffe ,  atque  in  ipfis  principiis  fontibusque , 
ut  putantur  ,  praxeos ,  errafle.  V erum  nihil  certius 
eft ,  quam  medendi  peritiam  &  felicitatem  nullo  modo 
a  doclrinte  veritate  pendere ,  alterumque  ab  altero  fe- 

junctum  fiepiffime  inveniri.  Non  defuere  ante  Boer- 
haavium ,  imo  cunctis  fere  feculis  atque  in  omni  non 
'  barbari  gente  reperti  funt  ,  qui  aegrotantibus  promp¬ 
te  efficaciterque  fuccurrerent  ;  iique  ,  non  unius  tan¬ 
tum  fcholae ,  fed  partim  Methodici ,  partim  Galenici , 
Sylvii  quoque  &  Willilii  fectatores ,  quorum  Theoriae 
cum  valde  diverfe  fint ,  erroneas  elfe  aut  omnes ,  aut 
omnes  praeter  unam ,  neceffe  elt.  Unde  igitur  con- 
tigiffe  dicemus ,  ut  in  tot  factiones  diffracti ,  finguli- 
'  qUe  Cum  fingulis  de  caufis  morborum  pugnantes  , 
medicinam  nihilominus  omnes  non  poenitendo  fuccelfu 
•  exercerent?  Nimirum  ipfi  illi ,  quotquot  erant ,  Sylte- 
matum  conditores  haud  dubie  ,  quod  in  fcholis  de¬ 
fenderant  ,  inter  aegrotantium  lectos  deferere  coacti 
_  / 

funt ;  five  Theoreticam  rationem  ,  cum  in  ufum  vocanda 
e  flet ,  nimis  intricatam  &  difficilem  experti,  five  ex- 
periendae  monitis  in  magno  difcrimine  refragari  non 
aufi.  Quod  etiam  ad  Boerhaavium  transferri  poteft; 
qui  fi  aegrorum  faluti  promptius  aliis  certiusque  con- 
fuluit  ,  non  profedlo  id  Theoriae  prseftantia  aflecutus 
efl;  ,  fed  quod  morborum  hiftorias  exitumque  exqui- 
fitiffime  calleret ,  efletque  adeo  optimus  &  peritiffimus 
Empiricorum. 

Atque  hic  exiftiment  fortafle  multi ,  quia  dogma¬ 
tum  falfitas  medendi  folertiam  non  tollit  ,  plane  inno-. 

cuum  effe  quemlibet  de  medicina;  principiis  errorem, 
frultraque  refelli  opiniones,  qua;,  Termonibus  tantum 
celebratae  ,  in  arte  exercendi  negliguntur.  Qui  non 
foliun  confiderare  debent  ,  quid  Theoreticorum  non¬ 
nullis  ingenium  &  prudentia  ,  ufus  denique  medendi 
fuggefferit  ,  veriun  etiam  quid  credibile  fit  impru¬ 
dentes  atque  incautos  facere  ,  quam  perverfe  atque 
inepte  curationes  infiituere  ,  ut  Theoriae  praeceptis 
obfequantur.  Quemadmodum  inter  populares  meos 
fuifle  accepi ,  qui  in  omnibus  morbis  fpiritum  &  falera 
cornu  cervi,  nec  quidquam  praeterea,  adhibuerit;  ali- 
um  vero ,  qui  argenti  vivi  deglutitionem  ad  fanitatem 
confervandam  efficaciflimam  effe  .praedicaret.  Quippe 
morborum  caufam  haud  dubie  in  obftructionibus  po¬ 
nebant,  nec  quidquam  firoplicius  inveniebant  ,  quam 
vel  dilfolvere  eas  penetrantiffimo  fale  ,  vel  metalli 
ponderofiffimi  impulfu  perrumpere.  Sed  ut  horum 
incogitantiam  mittamus  ;  nonne  fufpicari  licet,  pru¬ 
dentes  alioqui  viros ,  cum  judicium  de  novis  aut  pa¬ 
rum  cognitis  remediis  ferendum  eft,  Theorite  ftudio 
a  veritate  noununquam  abduci  ?  imo  ,  non  aliquot 
praecipitantiae  hujus  exempla  in  Medicina;  annalibus 
commemorantur?  Poftremo,  ad  difcendi  faltem  faci¬ 
litatem  haud  parum '  intereft ,  utrum  quis  reft?t  ad 
propofitum  eat,  an  per  ambages  difficilis  &  tortuofa 

Theo- 


INAUGURALIS. 


3> 

Theoria  circumducatur  ;  nihilque  miferius  cft ,  quam 
magno  labore ,  multisque  vigiliis  fcientiam  comparaffe , 
qua  poftea,  ubi  ad  rerum  tractationem  accedas,  tota 
dedifcenda  ed. 

Quoniam  vero  Empirica  rationis  fautorem  me  pro- 
feffus  fum ,  imprimis  cavendum  arbitror ,  ne  quis  eam, 
vocis  ambiguitate  deceptus ,  cum  agyrtarum  &  circulato¬ 
rum  temeritate  confundat.  Duplex  fcilicet  Empiri¬ 
corum  genus  eft ;  unum ,  quod  nomina  tantum  mor¬ 
borum  lectatur  ,  qua  cum  undecunque  extuderit , 
'continuo  remedia  ,  qua  ifti  morbo  convenire  dicun¬ 
tur  ,  fine  ullo  judicio  aut  delectu  ingerit.  Atque  hoc 
quidem  fenfu  qui  rede  Empirici  dicuntur,  haud  im¬ 
merito  a  prudentioribus  impofiores  &  homicida  au¬ 
diunt.  Sed  altera  illa  ratio  ,  quam  fequi  me  profi¬ 
teor  ,  quamque  oratione  defendendam  fufcepi ,  etfi 
in  hujus  infamia  focietatem  aliquando  venerit  ,  tan¬ 
tum  a  priori  didat ,  quantum  aut  labor  ab  inertia 
aut  eruditio  ab  ignorantia ,  aut  cura  denique  a  teme¬ 
ritate  fejungitur.  Primo  enim  ,  nullam  dodrinae  par¬ 
tem  ,  quse  quidem  veras  &  ce  rue  lucis  aliquid  •  prte- 
beat,  negligendam  cenfet  ,  maximum  vero  Medicas 
fcientiae  fontem  in  hiftoriis  morborum  curationumque 
conftituit.  Eas  igitur  dudiofe  perluftrat  ,  atque  ita, 
ut  in  unoquoque  genere  cum  fymptomatum  varieta- 

te s ,  tum  acceffionem  ,  Ratum  ,  remiffionem  diftin- 
guat :  fimulque  methodum  ,  qua  in  fmgulis  profu¬ 
erit,  diligenter  notet.  Medicamina  accurate  intelligi 
vult ,  cum  omnibus  adhibendi  cautionibus :  Anatomi- 
am  quoque  .ad  phaenomena  morborum  aliquatenus  il- 
luftranda ,  non  ad  caufam  declarandam ,  aflumit.  Pos¬ 
tremo  ,  in  remediis  eligendis  fymptomatum  naturam, 
aegrotantis  habitum  &  aetatem ,  anni  tempeftatem ,  ali¬ 
aque  ejusmodi  perpendit ,  nomine  autem  morbi  duci 
fe  aut  commoveri  non  patitur.  Atque  haec  demum 
vera  Empirice  eft  (nifi  Practicam  dicere  malis)' 
cujus  fe  feclatorem  profelfus  eft ,  maximum  in  Medi¬ 
cini  nomen  ,  Sydenhamus  ;  quam  etiam  Theoretici 
haftenus  laudant  ( Z>)  ,  ut  fecundum  ei  locum  poft 
fuam  quisque  Theoriam  concedant ;  unde  primum  quo¬ 
que  haud  dubie  prudentiffimi  cujusque  fuffragio  ob¬ 
tinebit. 

Jam,  fi  quis,  morborum  caufas  ignorari  adhuc  au¬ 
diens,  ex  eo  dubitare  incipiat  ,  utrum  ulla  Medici¬ 
nae  ars  fit,  facile  erit  eam  fufpicionem,  vel  medico¬ 
rum  illuftrium  exemplis,  vel  aliis  argumentis  minue¬ 
re.  Etenim  negari  non  poteft ,  quin  in  omnibus  mor¬ 
bis,  qui  curationem  recipiunt,  certa  ratio  fit  certumque 

aegrotantium  regimen  ,  quo  fervato  ,  citius  convales¬ 
cunt  ,  quam  fi  contraria  omnia  fecerint.  Quid  igitur 
Medicum  impedit ,  licet  caufam  mali  ignoraverit ,  hanc 
tamen  rationem  tenere ,  atque  ita  corpus  affectum ,  fi 
non  fanare  ,  aptiffime  faltem  ad  fanitatem  recipien¬ 
dam  disponere.  Atque  hoc  quanti  momenti  fit,  cum 
alia  innumera  ,  tum  vel  maxime  Variolae  declarant; 
quae  olim,  remediis  calidis  irritatae ,  plane  horrendam 
ftragem  edere  confueverant  ,  poftquam  vero  Sydea- 
hamus  tractandi  viam  aperuit  ,  multum  ffevitite  illius 
feritatisque  amiferunt.  Similiterque  in  Angina  mali¬ 
gna  ,  quae  ante  viginti  fere  annos  per  Europam  dif¬ 
fundi  ccepit  ,  qui  ventefiectione  &  purgantibus  ,  ut 
prima  ratio  ferebat,  curati  funt,  ad  unum  interiere; 
quibus  autem  vires,  ut  poftea  factum  eft,  myrrhatis 
potionibus  &  cortice  peruviano  reficiebantur,  paucis 
exceptis  fervati  funt.  Nunquam  tamen  audivi  morbi 
caufam  ab  iis  qui  hoc  prodidere ,  aut  alio  quoquam , 
dete&am  effe :  Sydenhamum  certe  conflat,  nihil  tale 
fibi  arrogaffe ,  contentumque  variolofle  labis  effectus 
temperafie  ,  naturam  ejus  Philofophis  inveftigandam 
reliquiffe. 

Neque  mirum  videri  debet  Medicinam  ,  Theoria 
deftitutam ,  in  quamplurimis  tamen  morbis  finem  pro- 
pofitum  attingere.  Non  videmus  plebeios  homines  , 

E  %  ligo» 


DISSERTATIO  MEDICA 


38 

ligonique  addi&os  ,  flores ,  olera  ,  arbufcula  feliciter 
curare  ?  ferendi ,  propagandi ,  colendi  tempus  &  rati¬ 
onem  tenere  ?  quid  foli  augeat  vel  minuat  fertilita¬ 
tem  ,  quid  Angulis  vegetantibus  proflt  vel  noceat ,  quas 
umbrd  dele&entur  ,  quse  ab  Euris  protegenda  fint, 
multaque  porro  alia  accurate  intelligere  ?  Quis  tamen 
eorum  ,  quid  plantarum  alimentum  conftituat ,  quo¬ 
modo  e  terrd  hauriatur  ,  qud  vi  fibrarum  recentium 
teneritatem  ad  juftam  magnitudinem  dilatet  ,  hac  , 
inquam ,  &  fimilia ,  quas  ne  Eruditi  quidem  fatis  ex¬ 
pediunt  ,  quis  unquam  Hortulanus  aut  didicit  aut  co¬ 
gitavit  ?  Quis  ve  in  arte  exercenda  Philolophite  prae¬ 
cepta  ,  non  Experientis  fecutus  eft  ?  Sciunt  igitur , 
quid  vegetantium  natura  poftulet  >  qui  natura  ea, 
qualis  fit  &  quomodo  nutriatur,  explicare  nequeunt; 
num  pejorem  Animalium  conditionem  putamus  ,  ut 
quse  iis  conveniunt ,  eadem  ratione  inveniri  non  pos- 
fint  ?  Aut  Medicorum  doctrinas  negamus  ,  quod  ru- 
ftici  ,  literarum  rudes  ,  Experientia  duce  ,  aflecuti 
funt  ? 

Efie  revera  Medicinae  artem  ,  fublatd  Theoria ,  o- 
ftendimus :  nunc ,  ne  illiberalis  forte  habeatur ,  ad  ex¬ 
perientiam  omnia  referens,  etiam  honori  ejus  &  dig¬ 
nitati  profpiciemus.  Quid  enim  eft  ,  quod  artem 
quamcunque  ignobilem  &  inhoneftam  facit  ?  Nempe 

fi  rerum  paucarum  minimeque  obfcurarum  fcientid 
continetur,  atieoque  non  multa  difcendi  fubfidia  pos¬ 
tulat  ,  omniumque  fortunae  &  diligentiae  patet ;  deinde 
fi  in  ed  exercendd  nulla  vis  aut  celeritas  ingenii, 
judicandive  folertia  apparet.  Quorum  quid  eft,  quod 
in  Medicinam ,  etiam  Empiricam ,  cadit  ?  Primo ,  quae 
ab  Alumnis  fuis  exigit  ,  ut  tot  morborum  hiftorias, 
tot  fimplicium  &  mixtorum  vires,  tot  Anatomiae  mi¬ 
nutias,  tam  accurate  edifcant,  num  exiguo  do&rinis 
apparatu  contenta  eft?  Subtilitate  autem  ingenii  quo¬ 
modo  carere  poteft,  cui  necefle  eft,  propofita  aegri¬ 
tudine  qualibet ,  breviffimo  temporis  fpatio  ,  quod  ge¬ 
nus  morbi,  quid  praecipuum  fymptoma  &  caeterorum 
velut  radix  fit,  deinde  quomodo  tollendum  aut  miti¬ 
gandum  fit  ,  invenire.  Atque  hac  quidem  acuminis 
&  folertiae  laude  multo  inferior  foret  Theoretica  ra¬ 
tio  ,  fiquidem  ulla  effet  quae  nomen  hoc  mereretur, 
neque  adeo  honoris  gradum,  qui  Empiricae  debetur, 
ullo  modo  attingere  poffet.  Etenim  in  vita  vide¬ 
mus  ,  quaecunque  artes  ad  certa  praecepta ,  certumque 
canonem  exiguntur ,  facilius  cum  vulgo  communicari , 
omninoque  viliores  efle  iis  ,  quae  ingenii  praeftantid 
nituntur.  Etiam  Pictura  &  Poefis ,  quae  in  poftremo 
hoc  genere  nobiliffimae  fere  habentur ,  ftatum  hono¬ 
ris,  quem  nunc  obtinent,  haud  dubie  amitterent,  fi 

quis  methodum  Philofophicam  harum  facultatum  com¬ 
parandarum  oftenderit.  Imperatoris  quoque  artes , 
quibus  nihil  gloriofius  eft  ,  quo  loco  futura  viden¬ 
tur,  fi  bellorum  exitus  calculi  Arithmetici  neceffitate 
regeretur  ?  Nempe  magnum  exifiimari  non  polfet , 
quod  Mathematicus ,  ex  umbra  b  cholaftica  prodiens , 
aut  te  que  cum  Imperatore ,  aut  melius  etiam  prafti- 
tilfet.  Quamobrem  parum  fapienter  Medicinae  con- 
fulunt ,  qui  eam  ad  Theoria;  normam  revocant ;  unde 
confequens  efifet ,  nihil  ingenium  valere  ,  fcientia  & 
memoria  omnia ,  qute  ad  medendum  utilia  funt ,  con¬ 
tineri. 

Facile  interea  concedam  ,  fi  quis ,  divino  numine 
adjutus,  certam  &  perfpicuam  Theoriam  condiderit, 
quii  ,  velut  acu  Nautica,  curfus  Medicinae  per  mare 
procellofiffimum  regeretur ,  nullo  modo  id  beneficium 
repudiandum  elfe,  nec  Empiricae  adhaerendum,  poft- 
quam  melior  ratio  reperta  efiet.  Aliud ,  omnino  aliud 
eft  hujus  disputationis  propofitum.  Negat  hoc  uspi¬ 
am  factum  elfe ;  negat  naturam  tam  laute  ufibus  hu¬ 
manis  providilfe ;  falfa  elfe  contendit ,  quae  Theoriae 
nomine  honeftata  funt.  Quamobrem  iis  ,  qui  vera 
Medicinte  ftudiofi  funt ,  nihil  reliquum  elfe  affirmat, 
nifi,  ut  veterem  illam  Nauticam  ,  quae  ante  pyxidis 
inventionem  fuit ,  imitentur ;  nimirum ,  ut  ftellarum 

ortum  &  occafum,  procellarum  imminentium  indicia, 
litorum  quoque  polituram  accuratiflime  ante  omnia 
edifcant;  deinde  ut  in  altum  delati,  eo  majorem  cau¬ 
tionem  adhibeant,  quo  fallaciorem  coeli  faciem,  ar¬ 
temque  incertiorem  effe  fciunt. 

i. 

Nullo  argumento  probatur  fanguinem  magis  in 
pulmonibus ,  quam  in  reliquo  corpore  atteri . 

I  I. 

Incrementum  corporis  humant ,  poflquam  for¬ 
matum  &  in  lucem  editum  efl ,  ex  Mechani¬ 
cae  principiis  explicari  non  potefl , 

i  i  i. 

Ven^efcBionis  in  pede  fufpeBa  utilitas ,  incom¬ 
moda  certa  Junt . 


I  V. 

Dentium  dolores  ab  Ophthalmiis  aliisque  topicis 
inflammationibus  fitu  tantum  differunt  y  non 
curatione . 


